turjo4nis/wikipedia-bn-dump-20250701 huggingface dataset:
পাকুরিয়া শরীফ কছিমিয়া সিনিয়র ফাযিল মাদ্রাসা

পাকুরিয়া শরীফ কছিমিয়া সিনিয়র ফাযিল মাদ্রাসা রংপুর বিভাগের রংপুর জেলার গংগাচড়া উপজেলার বড়বিল ইউনিয়নের একটি ফাযিল মাদ্রাসা। মাদ্রাসাটির ফাজিল শ্রেণী বর্তমানে ইসলামি আরবি বিশ্ববিদ্যালয়ের অধিভুক্ত রয়েছে।

ইতিহাস

মাদ্রাসাটি ১৯৫৭ সালে পীর আফজালুল হক তার পিতা পীর কছিম উদ্দিনের নামে পাকুরিয়া শরীফ গ্রামে প্রতিষ্ঠা করেন। মাদ্রাসায় প্রথম সুপারের দায়িত্ব পালন করেন মাওলানা সাইফুল ইসলাম। মাদ্রাসাটি ১৯৬০ সালে দাখিল এবং ১৯৬৩ সালে আলিম খোলার অনুমতি পায়। পরে ফাযিল খোলা হয়। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক ফাজিল শ্রেণী ১,০৮৬টি ফাযিল মাদ্রাসার সহিত ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত করা হয়।

এ মাদ্রাসার লাইব্রেরীতে অনেক দুস্প্রাপ্য গ্রন্থ আছে। এ মাদ্রাসার প্রাক্তন অধ্যক্ষ মাওলানা নজিরুল্লাহ একজন আল্লাহর অলি ছিলেন।

জমির পরিমাণ
মাদ্রাসাটি ২.০৭ একর জমির উপর স্থাপিত। মাদ্রাসার ১০.৩৩ একর জমি বাইরে আবাদি হিসাবে আছে।

ভবনের বিবরণ
মাদ্রাসায় ৩টি ভবন আছে-

 প্রশাসনিক ভবন-১টি।
 একাডেমিক ভবন-২টি।

অন্যান্য

 বিজ্ঞানাগার-১টি
 কম্পিউটার ল্যাব-১টি	
 পাঠাগার- ১টি

পোশাক

ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।

সাংস্কৃতিক কর্মকাণ্ড

মাদ্রাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

ফলাফল

প্রতিবছর মাদ্রাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে।২০২০ সালে জেডেসিতে ১০০%, দাখিলে ৯৬% এবং আলিমে ১০০% পাশ করে।

তথ্যসূত্র

১৯৫৭-এ প্রতিষ্ঠিত শিক্ষাপ্রতিষ্ঠান
রংপুর জেলার আলিয়া মাদ্রাসা
রংপুর জেলার শিক্ষাপ্রতিষ্ঠান
পাইকান আকবরীয়া ইউসুফিয়া ফাজিল মাদ্রাসা

পাইকান আকবরীয়া ইউসুফিয়া ফাজিল মাদ্রাসা রংপুর জেলার গংগাচড়া উপজেলার একটি উল্লেখযোগ্য প্রাচীনতম আলিয়া মাদ্রাসা। এটি বর্তমানে ১৬২ বছরের পুরোনো একটি বিদ্যাপীঠ, যা এখনো রংপুর অঞ্চলে ইসলামি জ্ঞান প্রচারে ভূমিকা রেখে চলছে। এটি গংগাচড়া উপজেলার আলমবিদিতর ইউনিয়নের একটি গ্রামে অবস্থিত। ১৮৬০ সালে পীর আজিবুল্লাহ খোরাসানী পাহাড়ী শাহ ও তার ওলিউল্লাহ খোরাসানী পাহাড়ী শাহ আনুমানিক ১৮৬০ সালে একটি নিজামি মাদ্রাসা হিসাবে এটি চালু করেছিলো।

ইতিহাস

এই মাদরাসাটি পীর আজিবুল্লাহ খোরাসানী পাহাড়ী শাহ ও তাঁর ভাই পীর ওলিউল্লাহ খোরাসানী পাহাড়ী শাহ আনুমানিক ১৮৬০খ্রি. দিকে দরছে নিজামী মাদরাসা হিসেবে চালু করেন। এখানে হাফিজীর পাশাপাশি দাওরায়ে হাদিস পর্যন্ত শিক্ষা দেওয়া হত। তখন এখানে প্রধান শিক্ষকতার দায়িত্ব পালন করেন পীরে কামেল মরহুম আজগর হোসেন খোরাসানী। কয়েকবার নদী ভাঙ্গার পরে পীর ইউসুফ আলী র. ১৯৩৯খ্রি. মাদরাসাটিকে ফাযিল মাদরাসায় রূপান্তর করেন। এ প্রতিষ্ঠানের সহকারী মাও. আব্দুর রহমান; যিনি কাবুল থেকে এসেছিলেন, তাঁর জানাজায় শত শত সাদা বক পশ্চিম দিক থেকে এসেছিল। আবার জানাজান্তে পশ্চিমে উড়ে যায়। আর একজন ছিলেন মাও. মোসেব কাক্কা মিনা; যিনি বাউরা মৌলভী নামে পরিচিত ছিলেন। একদা একদল যন্ত্রবাদক পাইকান খানকাহ শরীফের পাশ দিয়ে ঢোল বাঁজাতে বাঁজাতে যাচ্ছিলেন। এ জন্য তিনি সবাইকে লাঠি দিয়ে প্রহার করেন। এ অপরাধের জন্য তাঁকে কারাবরণ করতে হয়। কিন্ত জেলার দেখতে পান তাহাজ্জুদ নামাজের সময় তাঁর কক্ষের দরজা আপনা আপনি খুলে যায়। এভাবে তিন দিন দেখার পর জেলার তাঁকে সম্মানের সাথে পাইকান হুজুরাখানায় পৌঁছে দেন। কয়েকবার নদী ভাঙ্গার পর পাইকান পীর বাড়ির পাশে মাদরাসার বর্তমান ভবন অবস্থিত

ভবনের বিবরণ
মাদরাসাটিতে ৩টি ভবন আছে-

 প্রশাসনিক ভবন-১টি।
 একাডেমিক ভবন-২টি। এখানে ৪তলা বিশিষ্ট ২টা ভবনের কাজ চলমান। মাদরাসাটি তিস্তা নদীর তীরে প্রায় ১ একর জমির উপর স্থাপিত।

অন্যান্য

 বিজ্ঞানাগার-১টি
 কম্পিউটার ল্যাব-১টি	
 পাঠাগার- ১টি

সাংস্কৃতিক কর্মকাণ্ড

মাদাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে। ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।

তথ্যসূত্র

রংপুর জেলার মহাবিদ্যালয়
১৮৬০-এ প্রতিষ্ঠিত শিক্ষাপ্রতিষ্ঠান
রংপুর জেলার আলিয়া মাদ্রাসা
১৮৬০-এ ব্রিটিশ ভারতে প্রতিষ্ঠিত
গংগাচড়া উপজেলা
মৌভাষা ফাযিল মাদ্রাসা

মৌভাষা ফাযিল মাদ্রাসা রংপুর বিভাগের রংপুর জেলার গংগাচড়া উপজেলার মর্ণেয়া ইউনিয়নের একটি ফাযিল মাদ্রাসা।

ইতিহাস
এই মাদ্রাসাটি ১৯৪৮খ্রি. মাওলানা শাহ মহম্মদ আব্দুল বাকী সাহেবের উদ্যোগ ও প্রচেষ্টায় মৌভাষা মৌজায় লাখেরাজটারীতে প্রতিষ্ঠিত হয়। তিনি প্রথম সুপারের দায়িত্ব পালন করেন। মাদরাসাটি আব্দুর রহমান, আজিজুদ্দিন খলিফাসহ গ্রামের অন্যান্য ব্যক্তির দান করা ২ একরের উর্ধে জমির উপর প্রতিষ্ঠিত। ১৯৫৫ সালে দাখিল অনুমতি পেয়ে মাত্র ১১ বছরে অর্থাৎ ১৯৬৭ সালে ফাযিল অনুমতি পায়। পাকিস্তান আমলের দালান কোটায় মাদ্রাসাটি দেখতে খুবই সুন্দর।

ভবনের বিবরণ
মাদ্রাসাটিতে ৪টি ভবন আছে-

 প্রশাসনিক ভবন-১টি।
 একাডেমিক ভবন-৩টি।

অন্যান্য

 বিজ্ঞানাগার-১টি
 কম্পিউটার ল্যাব-১টি	
 পাঠাগার- ১টি

সাংস্কৃতিক কর্মকাণ্ড

মাদ্রাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

ফলাফল

প্রতিবছর মাদ্রাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ভালো ফলাফলের জন্য গংগাচড়া উপজেলা প্রশাসন থেকে ২০০৬ সালে উদ্দীপনা পুরস্কার পায়।

তথ্যসূত্র

রংপুর জেলার শিক্ষাপ্রতিষ্ঠান
রংপুর জেলার আলিয়া মাদ্রাসা
১৯৪৮-এ প্রতিষ্ঠিত শিক্ষাপ্রতিষ্ঠান
গজঘণ্টা হাই স্কুল ও কলেজ

গজঘণ্টা হাই স্কুল ও কলেজ রংপুর বিভাগের রংপুর জেলার গংগাচড়া উপজেলার গজঘণ্টা ইউনিয়নের একটি স্কুল এন্ড কলেজ।

ইতিহাস

গংগাচড়া উপজেলার প্রাচীন শিক্ষা প্রতিষ্ঠানের মধ্যে একটি হচ্ছে এই বিদ্যালয়টি। বিদ্যালয়টি ১৯০৬খ্রি. এম.ভি. স্কুল হিসেবে প্রতিষ্ঠিত হয়। ১৯১৮খ্রি. ইহা এম. ই. স্কুল হিসেবে চালু হয় এবং ১৯৩৭খ্রি. অনুমোদন লাভ করে। ১৯৫৩ খ্রি. জুনিয়র হাই স্কুল, ১৯৬৫খ্রি. হাই স্কুল, ১৯৯৭খ্রি. উচ্চ মাধ্যমিক খোলার অনুমোদন লাভ করে। প্রথম অফিস ঘর ছিল সতীশ চন্দ্র দাতব্য চিকিৎসালয়ে (যা তখন বন্ধ ছিল) এবং ক্লাস হত সিগার মেকিং ফ্যাক্টরির পরিত্যক্ত ঘরে।  প্রতিষ্ঠার ক্ষেত্রে অবদান রাখেন জমিদার বাবু ঈষাণ চন্দ্র রায় চৌধুরী, বাবু কেশব চন্দ্র রায় চৌধুরী, বাবু সতীশ চন্দ্র রায় চৌধুরী, বাবু নলিনী কান্ত, বাবু উমা কান্ত সাহা, মৌ. এম. এমদাদ আলী মিঞা,  আব্দুর ছাত্তার দালাল, আলেফ উদ্দিন দালাল প্রমুখ। কলেজ করার ক্ষেত্রে আলী মো. জাফর টফির অবদান রয়েছে। স্কুলটির প্রথম প্রধান শিক্ষক ছিলেন বাবু সুরেন্দ্রনাথ সেন গুপ্ত।

ভবনের বিবরণ
কলেজটিতে ৫টি ভবন আছে-

 প্রশাসনিক ভবন-১টি।
 একাডেমিক ভবন-৪টি।

অন্যান্য

 বিজ্ঞানাগার-১টি
 কম্পিউটার ল্যাব-১টি	
 পাঠাগার- ১টি

পোশাক
ছেলের আকাশি রঙের শার্ট, প্যান্ট নেভি ব্লু। মেয়েদের পায়জামা, কামিজ ও ওড়না সাদা।

সাংস্কৃতিক কর্মকাণ্ড

কলেজের অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

ফলাফল

প্রতিবছর কলেজটি বোর্ড পরীক্ষায় কৃতিত্বের স্বাক্ষর রাখে। ২০১৬ সালে এসএসসিতে ১০০% ভাগ পাশ করে।

তথ্যসূত্র

রংপুর জেলার মহাবিদ্যালয়
ব্র্যাড আর্মস্ট্রং (পরিচালক)

ব্র্যাড আর্মস্ট্রং (জন্ম রড হপকিনস; ২৩ সেপ্টেম্বর, ১৯৬৫) একজন কানাডীয় পর্নোগ্রাফিক অভিনেতা, পরিচালক, প্রযোজক, চিত্রনাট্যকার এবং পোশাক নকশাকারী।  তিনি বর্তমানে উইকেড পিকচার্জের সাথে চুক্তিবদ্ধ রয়েছেন। তিনি যৌন শিল্পের অন্যতম শীর্ষস্থানীয় পুরুষ হিসাবে পরিচিত, পাশাপাশি "কিং অফ পর্ন" এবং "দ্য স্পিলবার্গ অফ স্কিন ডিরেক্টরস" হিসাবেও পরিচিত। 

তাঁর পরিচালিত চলচ্চিত্রগুলির মধ্যে একটি হ'ল অক্টোমম হোম অ্যালোন (২০১২)।

জীবনের প্রথমার্ধ 
আর্মস্ট্রং বাণিজ্যিক শিল্পকলা ও বিজ্ঞাপন নিয়ে কলেজে পড়াশোনা করেছেন।

ক্যারিয়ার 
আর্মস্ট্রং ১০ বছর কানাডায় পুরুষ স্ট্রিপার হিসাবে কাজ করেছিলেন। বন্ধুর আইডি ধার করে তিনি ১৭ বছর বয়সে নাচ শুরু করেছিলেন। পর্নোগ্রাফিক অভিনেত্রী এরিকা বুইয়ারের মাধ্যমে পর্ন ইন্ডাস্ট্রির সাথে তাঁর পরিচয় হয়। তার প্রথম দৃশ্যটি ছিল এরিকা বুইয়ার, র‌্যান্ডি স্পিয়ারস, এরিক প্রাইস এবং আরো দু'জন মহিলাকে নিয়ে বিম্বো বোলার্স ফ্রম বোস্টন চলচ্চিত্রের জন্য একটি দলগত যৌনকর্ম।

ব্যক্তিগত জীবন 
আর্মস্ট্রং তিনবার বিয়ে করেছেন এবং তিনবার তালাক দিয়েছেন। প্রথম বিয়ে করেছিলেন ডায়ানা লরেনকে। ১৯৯২ সালে তাদের বিবাহবিচ্ছেদ হয়। দ্বিতীয় বিয়ে করেছিলেন ১৯৯৬ সালের ডিসেম্বরে জেনা জেমসনকে। ২০০১ সালে তাদের বিবাহবিচ্ছেদ হয়েছিল। আর তৃতীয় বিয়ে করেছেন ২০০৬ সালে জেসিকা ড্রাককে। ২০২১ সালে তাঁদের বিচ্ছেদ হয়েছিল।

পুরস্কার

তথ্যসূত্র

বহিঃসংযোগ 
 
 
 

১৯৬৫-এ জন্ম
জীবিত ব্যক্তি
কানাডীয় পর্নোগ্রাফি চলচ্চিত্র অভিনেতা
কানাডীয় পর্নোগ্রাফি চলচ্চিত্র পরিচালক
কানাডীয় পর্নোগ্রাফি চলচ্চিত্র প্রযোজক
কানাডীয় চিত্রনাট্যকার
টরন্টোর অভিনেতা
চকরাজাপুর ইউনিয়ন

চকরাজাপুর ইউনিয়ন হলো রাজশাহী জেলার সর্ব দক্ষিণ পূর্বে অবস্থিত পদ্মা নদী লাগোয়া সীমান্তবর্তী একটি ইউনিয়ন।

ইতিহাস
এ ইউনিয়নটি সম্পূর্ণভাবে পদ্মার বিস্তীর্ণ চরাঞ্চল নিয়ে গঠিত। ২০১৬ সালের পূর্ব পর্যন্ত এটি ২ নং গড়গড়ি ইউনিয়নের অন্তর্ভুক্ত ছিল। যা ২০১৬ সালে স্বতন্ত্র ইউনিয়নের মর্যাদা লাভ করে।

যোগাযোগ ব্যবস্থা

পদ্মা বিধৌত অঞ্চল হওয়ায় চকারাজাপুরের সাথে বাঘা উপজেলা সদরের যোগাযোগব্যবস্থা উন্নত নয়।

শুষ্ক মৌসুমে বাঘা থেকে চকারাজাপুর যাবার রাস্তা পুরোটাই বালুময় যেখানে মোটরসাইকেলই শুধুমাত্র চলাচলের মাধ্যম হয়ে উঠে। অন্যদিকে বর্ষায় নৌকাই হলো এ অঞ্চলের মানুষের যাতায়াতের বাহন।

কৃষি

চকরাজাপুর মূলত কৃষি প্রধান এলাকা। এ ইউনিয়নের বেশিভাগ মানুষ সরাসরি  কৃষি কাজের সাথে সম্পৃক্ত। পদ্মার উর্বর পলিমাটি হওয়ায় চকরাজাপুরে প্রায় সব ধরনের ফসলের চাষ হয়ে থাকে। বর্ষার সময়ে কার্তিনাশা পদ্মার ভাঙ্গন এ অঞ্চলের প্রধান প্রতিবন্ধকতা।

চিত্রশালা

তথ্যসূত্র

বাঘা উপজেলার ইউনিয়ন
অর্ধপরিবাহী সাধনী নির্মাণ

অর্ধপরিবাহী সাধনী নির্মাণ বা ইংরেজি পরিভাষায় সেমিকন্ডাক্টর ডিভাইস ফ্যাব্রিকেশন (Semiconductor Device Fabrication) হলো অর্ধপরিবাহী সাধনীসমূহ (অর্থাৎ বিশেষ উদ্দেশ্যসাধক যন্ত্রসমূহ) শিল্পোৎপাদনের প্রক্রিয়া। অর্ধপরিবাহী সাধনী বলতে মূলত ধাতব-অক্সাইড-অর্ধপরিবাহী সাধনীগুলিকে বোঝায়, যেগুলি সমন্বিত বর্তনী (যেমন আধুনিক পরিগণক যন্ত্রের (কম্পিউটার) অণুপ্রক্রিয়াজাতকারক বা মাইক্রোপ্রসেসর), অণুনিয়ন্ত্রক (মাইক্রোকন্ট্রোলার), এবং স্মৃতি চিলতে (যেমন ন্যান্ড ফ্ল্যাশ বা ডির‍্যাম), ইত্যাদি দৈনন্দিন ব্যবহার্য প্রায় সমস্ত বৈদ্যুতিক ও ইলেকট্রনীয় (বৈদ্যুতিন) সাধনীতে বিদ্যমান। এটি আলোক-প্রস্তরলিখন এবং রাসায়নিক প্রক্রিয়াজাতকরণসহ একাধিক ধাপবিশিষ্ট একটি প্রক্রিয়া (যেমন পৃষ্ঠের নিষ্ক্রিয়করণ, তাপীয় জারণ, প্ল্যানার বিচ্ছুরণ এবং সংযোগ অন্তরণ), যার মাধ্যমে ধীরে ধীরে খাঁটি অর্ধপরিবাহী উপাদানে তৈরি একটি পাতলা চাকতি বা ওয়েফারে ইলেকট্রনিক বর্তনী তৈরি করা হয়। অর্ধপরিবাহী হিসেবে প্রায় সর্বদা সিলিকন ব্যবহৃত হয়, তবে বিশেষায়িত প্রয়োগের জন্য বিভিন্ন যৌগিক অর্ধপরিবাহী ব্যবহৃত হয়।

শুরু থেকে বন্টনের জন্য প্রস্তুত মোড়কীকৃত চিলতে পর্যন্ত সম্পূর্ণ উৎপাদন প্রক্রিয়ার জন্য ছয় থেকে আট সপ্তাহ সময় প্রয়োজন এবং এ প্রক্রিয়াটি অত্যন্ত বিশেষায়িত অর্ধপরিবাহী নির্মাণ কারখানাতে পরিচালনা করা হয়, যাকে অর্ধপরিবাহী কারখানা (ইংরেজিতে সেমিকন্ডাক্টর ফাউন্ড্রি বা সংক্ষেপে ফ্যাব) বলা হয়। সকল নির্মাণকাজ একটি নির্মল কক্ষের ভিতরে সংঘটিত হয়, যা কারখানার কেন্দ্রীয় অংশ। আধুনিক ১৪/১০/৭ ন্যানোমিটার গ্রন্থির মতো আরও উন্নত অর্ধপরিবাহী সাধনী নির্মাণের জন্য গড়ে ১৫ সপ্তাহ পর্যন্ত সময় লাগতে পারে। উন্নত নির্মাণ কারখানায় উৎপাদন প্রক্রিয়াটি সম্পূর্ণ স্বয়ংক্রিয়ভাবে নির্বাহ করা হয় এবং উৎপাদনের ফলন হার বা ইল্ড (একটি পাতলা সিলিকন চাকতি বা ওয়েফারের মধ্যে সঠিকভাবে কাজ করে এমন মাইক্রোচিপের শতাংশ) করতে অভেদ্যভাবে বদ্ধ নাইট্রোজেন পরিবেশে পরিচালিত হয়, এবং এক যন্ত্র থেকে অন্য যন্ত্রে পাতলা চাকতি পরিবহনের জন্য স্বয়ংক্রিয় উপাদান পরিচালনা ব্যবস্থা ব্যবহৃত হয়। ওয়েফারগুলি FOUP নামের বিশেষ সিলযুক্ত প্লাস্টিকের বাক্সগুলির ভিতরে পরিবহন করা হয়। সকল যন্ত্রাংশ এবং FOUP গুলির অভ্যন্তরে নাইট্রোজেন বায়ুমণ্ডল ধারণ করে। যন্ত্রপাতি এবং FOUP এর ভিতরে বাতাস সাধারণত নির্মল কক্ষের আশেপাশের বাতাসের তুলনায় আরও বেশি পরিষ্কার রাখা হয়। এই অভ্যন্তরীণ পরিবেশটি একটি অণুপরিবেশ (মাইক্রোএনভায়রনমেন্ট) হিসাবে পরিচিত। উৎপাদনের যন্ত্রপাতি এবং FOUP এর অভ্যন্তরীণ বায়ুমণ্ডল বজায় রাখার জন্য সংকর নির্মাণ স্থাপনাগুলিতে প্রচুর পরিমাণে তরল নাইট্রোজেনের প্রয়োজন হয়, যা ক্রমাগত নাইট্রোজেন দিয়ে পরিষ্কার করা হয়।

আকার 
একটি নির্দিষ্ট অর্ধপরিবাহী প্রক্রিয়ায় চিলতে বা চিপের প্রতিটি স্তরের বৈশিষ্ট্যগুলির জন্য ন্যূনতম আকার এবং ব্যবধানের সুনির্দিষ্ট বিধি থাকে। প্রায়শই নতুন সেমিকন্ডাক্টর প্রক্রিয়াগুলির মধ্যে আরও ছোট ন্যূনতম বৈশিষ্ট্য এবং ঘনিষ্ঠ ব্যবধান থাকে যা ট্রানজিস্টর ঘনত্ব (প্রতি বর্গ মিলিমিটারে ট্রানজিস্টারের সংখ্যা) বৃদ্ধির কারণে আংশিকভাবে ব্যয় হ্রাস করতে এবং কর্মক্ষমতা উন্নত করতে ডাই সংকোচনের সুবিধা প্রদান করে। প্রাথমিক অর্ধপরিবাহী প্রক্রিয়াগুলির HMOS III, CHMOS V এর মতো বিধিবহির্ভূত নাম ছিল; পরবর্তীগুলিকে ন্যূনতম বৈশিষ্ট্যের আকার অনুযায়ী উল্লেখ করা হয়, যেমন ৯০ ন্যানোমিটার প্রক্রিয়া।

তথ্যসূত্র 

মসফেট
নির্মল কক্ষ প্রযুক্তি
অর্ধপরিবাহী কলকৌশল নির্মাণ
৯০ নং ওয়ার্ড, কলকাতা পৌরসংস্থা

ওয়ার্ড নং ৯০, কলকাতা পৌরসংস্থা  ভারতের পশ্চিমবঙ্গ রাজ্য  কলকাতা পৌরসংস্থার বরো নং ৮ এর  একটি  প্রশাসনিক বিভাগ। এটি দক্ষিণ কলকাতার যে অংশগুলি আচ্ছাদন করে - বালিগঞ্জ এবং ঢাকুরিয়া (দক্ষিণ এন্ড পার্ক - কাঁকুলিয়া) ।

ভূগোল 
৯০ নং ওয়ার্ডের উত্তরে রাসবিহারী অ্যাভিনিউ, ডাঃ মেঘনাদ সাহা সরণি, কাঁকুলিয়া রোড, ফার্ন রোড এবং বালিগঞ্জ স্টেশন রোডের সীমা; পূর্বে ফার্ন রোড এবং পূর্ব রেলের বজ বজ লাইন দিয়ে; দক্ষিণে পূর্ব রেলের বজ বজ লাইন দিয়ে; এবং পশ্চিমে শরত বোস রোড এবং বড়োজ রোড দিয়ে। 

ওয়ার্ডটি  কলকাতা পুলিশের রবীন্দ্র সরোবর থানার এখতিয়ারে। 

কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানাগুলি , অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।

নির্বাচনের ফলাফল 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং রাসবিহারী বিধানসভা কেন্দ্রর একটি অংশ।

তথ্যসূত্র

বহিঃসংযোগ 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
মারিও গাভ্রানোভিচ

মারিও গাভ্রানোভিচ (, ; জন্ম: ২৪ নভেম্বর ১৯৮৯) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ক্রোয়েশিয়ার পেশাদার ফুটবল লিগের শীর্ষ স্তর ক্রোয়েশীয় প্রথম ফুটবল লিগের ক্লাব দিনামো জাগরেব এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।

২০০৫ সালে, গাভ্রানোভিচ সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩০ ম্যাচে ১৪টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

ব্যক্তিগতভাবে, গাভ্রানোভিচ বেশ কিছু পুরস্কার জয়লাভ করেছেন, যার মধ্যে ২০১৬–১৭ মৌসুমে ক্রোয়েশীয় ফুটবল কাপের শীর্ষ গোলদাতার পুরস্কার জয় অন্যতম। দলগতভাবে, গাভ্রানোভিচ এপর্যন্ত ১২টি শিরোপা জয়লাভ করেছেন, যার মধ্যে ১টি শালকে ০৪-এর হয়ে, ২টি জুরিখের হয়ে, ২টি রিয়েকার হয়ে এবং ৭টি দিনামো জাগরেবের হয়ে জয়লাভ করেছেন।

প্রারম্ভিক জীবন
মারিও গাভ্রানোভিচ ১৯৮৯ সালের ২৪শে নভেম্বর তারিখে সুইজারল্যান্ডের লুগানোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 
 

১৯৮৯-এ জন্ম
জীবিত ব্যক্তি
সুইজারল্যান্ডীয় ফুটবলার
মাইনৎস ০৫-এর খেলোয়াড়
২০১৮ ফিফা বিশ্বকাপের খেলোয়াড়
২০১৪ ফিফা বিশ্বকাপের খেলোয়াড়
সুইজারল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
ফুটবল ক্লাব শালকে ০৪-এর খেলোয়াড়
বুন্দেসলিগার খেলোয়াড়
সুইস সুপার লিগের খেলোয়াড়
ফুটবল ফরোয়ার্ড
জার্মানিতে প্রবাসী ফুটবলার
রেগিওনাললিগার খেলোয়াড়
ফুটবল ক্লাব শালকে ০৪ ২-এর খেলোয়াড়
ক্রোয়েশিয়ায় প্রবাসী ফুটবলার
ফুটবল ক্লাব দিনামো জাগরেবের খেলোয়াড়
কায়সেরিস্পোরের খেলোয়াড়
ক্রোয়েশীয় প্রথম ফুটবল লিগের খেলোয়াড়
ফুটবল ক্লাব রিয়েকার খেলোয়াড়
পুরুষ ফুটবল ফরোয়ার্ড
সুইজারল্যান্ডের আন্তর্জাতিক যুব ফুটবলার
সুইজারল্যান্ডের অনূর্ধ্ব-২১ আন্তর্জাতিক ফুটবলার
ডিজিটাল বিতরণ

ডিজিটাল বিতরণ (সামগ্রী বিতরণ, অনলাইন বিতরণ বা ইলেকট্রনিক সফ্টওয়্যার বিতরণ হিসাবেও পরিচিত) হলো অডিও, ভিডিও, ই-বই, ভিডিও গেমস এবং অন্যান্য সফ্টওয়্যারের মতো ডিজিটাল মিডিয়া সামগ্রীর বিলি বা বিতরণ।  এই শব্দটি সাধারণত অনলাইন ডেলিভারি মাধ্যম যেটা ইন্টারনেটের মাধ্যমে করা হয়, যা কাগজ, অপটিক্যাল ডিস্ক এবং ভিএইচএস ভিডিওক্যাসেটের মতো শারীরিক বিতরণ পদ্ধতিগুলি এড়িয়ে করা হয়। অনলাইন বিতরণ শব্দটি সাধারণত ফ্রিস্ট্যান্ডিং পণ্যগুলিতে প্রয়োগ হয়; অন্যান্য পণ্যের জন্য ডাউনলোডযোগ্য অ্যাড-অনগুলি সাধারণত ডাউনলোডযোগ্য সামগ্রী হিসাবে বেশি পরিচিত। নেটওয়ার্ক ব্যান্ডউইথ সামর্থ্যের অগ্রগতির সাথে, একবিংশ শতাব্দীতে অনলাইন বিতরণ বিশিষ্ট হয়ে ওঠে, যেমন অ্যামাজন ভিডিও এবং নেটফ্লিক্সের স্ট্রিমিং পরিষেবা ২০০৭ সালে শুরু হয়েছিল। 

অনলাইনে বিতরণ করা সামগ্রীগুলি স্ট্রিম বা ডাউনলোড হতে পারে এবং প্রায়শই বই, চলচ্চিত্র এবং টেলিভিশন অনুষ্ঠান, সঙ্গীত, সফ্টওয়্যার এবং ভিডিও গেম হয়ে থাকে। স্ট্রিমিংয়ে কোনও ব্যবহারকারীকে স্থায়ীভাবে সংরক্ষণের অনুমতি দেওয়ার পরিবর্তে ব্যবহারকারীর অনুরোধে সামগ্রী ডাউনলোড করা বা ব্যবহার করা হয় "অন-ডিমান্ড"। বিপরীতে হার্ড ড্রাইভে বা স্টোরেজ মিডিয়ার অন্যান্য ধরনগুলিতে পুরোপুরি সামগ্রী ডাউনলোড করতে, ভবিষ্যতে অফলাইনে প্রবেশাধিকারের অনুমতি দিতে পারে।

বিষয়বস্তু বিতরণ নেটওয়ার্ক হিসাবে পরিচিত বিশেষজ্ঞ নেটওয়ার্কগুলি উচ্চ উপলব্ধতা এবং উচ্চ কার্যকারিতা উভয়ই নিশ্চিত করে ইন্টারনেটের মাধ্যমে সামগ্রী বিতরণ করতে সহায়তা করে।  সামগ্রী সরবরাহের বিকল্প প্রযুক্তিগুলির মধ্যে পিয়ার-টু-পিয়ার ফাইল শেয়ারিং প্রযুক্তি অন্তর্ভুক্ত রয়েছে। বিকল্পভাবে, সামগ্রী বিতরণ প্ল্যাটফর্মগুলি হোস্ট করা সামগ্রী পরিচালনার সিস্টেমগুলির মতো করে দূরে সামগ্রী তৈরি করে এবং সিন্ডিকেট করে।

উপরের সাথে সম্পর্কিত না হয়ে, "ডিজিটাল বিতরণ" শব্দটি চলচ্চিত্র বিতরণে শারীরিক ডিজিটাল মিডিয়ার মাধ্যমে সামগ্রীর বিতরণে এবং অ্যানালগ মিডিয়া যেমন ফটোগ্রাফিক ফিল্ম এবং ম্যাগনেটিক টেপ বিতরণেও ব্যবহৃত হয়।

ভিত্তি

প্রথাগত খুচরা বিক্রির উপর প্রভাব

চ্যালেঞ্জ

আরো দেখুন 

 অ্যাপ্লিকেশন স্টোর
 অনলাইন শপিং
 ক্লাউড গেমিং
 ভিডিও গেমের ডিজিটাল বিতরণ
 ই-বই
 ইলেকট্রনিক প্রকাশনা
 ইলেকট্রনিক বাণিজ্য
 চলচ্চিত্র বিতরণ
 ইন্টারনেট পর্নোগ্রাফি
 ইন্টারনেট টেলিভিশন পরিষেবা প্রদানকারীদের তালিকা
 স্ট্রিমিং মিডিয়া
 ভিডিও অন ডিমান্ড

তথ্যসূত্র 

চাহিদা ভিডিও সেবা
ডিজিটাল অধিকার ব্যবস্থাপনা
অনলাইন বিষয়বস্তু বিতরণ
দোকান বিহীন খুচরা বিক্রয়
সঙ্গীত স্ট্রিমিং সেবা
ম্যাট লেব্ল্যাঙ্ক

ম্যাথু স্টিভেন লেব্ল্যাঙ্ক ( জন্মঃ জুলাই ২৫, ১৯৬৭) একজন আমেরিকান অভিনেতা, কৌতুকাভিনেতা, এবং টেলিভিশন প্রযোজক । তিনি এনবিসি সিটকম ফ্রেন্ডসে এবং তার স্পিন-অফ সিরিজে "জোয়ি ট্রিবিয়ানি" চরিত্রে বিশ্বব্যাপী স্বীকৃতি অর্জন করেছিলেন। ফ্রেন্ডসে তার কাজের জন্য লেব্ল্যাঙ্ক প্রাইমটাইম এমি অ্যাওয়ার্ডে তিনটি মনোনয়ন পেয়েছিলেন। তিনি এপিসোডস (২০১১-২০১৭।) একটি কল্পিত সংস্করণ হিসাবেও অভিনয় করেছেন। যার জন্য তিনি একটি গোল্ডেন গ্লোব পুরস্কার জিতেছেন এবং চারটি অতিরিক্ত এমি অ্যাওয়ার্ডের জন্য মনোনয়নও পেয়েছিলেন।
তিনি ২০১৬ থেকে ২০১৯ সাল পর্যন্ত টপ গিয়ারের সহ-হোস্ট ছিলেন। ২০১৬ থেকে ২০২০ সাল পর্যন্ত তিনি সিবিএস সিটকম ম্যান উইথ আ প্ল্যান-এ পিতৃপুরুষ অ্যাডাম বার্নসের চরিত্রে অভিনয় করে।

জীবনের প্রথমার্ধ
লেব্ল্যাঙ্কের জন্ম ম্যাসাচুসেটসের নিউটনে। তাঁর মা প্যাট্রিসিয়া (Née Di Cillo) ছিলেন একজন অফিস ম্যানেজার। তার বাবা পল লেব্ল্যাঙ্ক ছিলেন একজন মেকানিক।  তার বাবা আকাদিয়ান বংশোদ্ভূত এবং তার মা ইতালিয়ান বংশোদ্ভূত। তিনি নিউটন নর্থ হাই স্কুলে পড়াশোনা করেছেন,যেখানে একই বছর লুই সি কে এর সাথে ভবিষ্যৎ কৌতুক অভিনেতা হিসেবে স্নাতকোত্তর পাস করেন।উচ্চ বিদ্যালয়ের পর তিনি বোস্টনের এমএ, ওয়ান্টওয়ার্থ ইনস্টিটিউট অফ টেকনোলজিতে কলেজে পড়াশোনা করেন। দ্বিতীয় সেমিস্টার শুরু করার পরেই তিনি বাদ পড়েছিলেন।

তথ্যসূত্র 

ম্যাসাচুসেট্‌সের অভিনেতা
জীবিত ব্যক্তি
ইতালীয় বংশোদ্ভূত মার্কিন ব্যক্তি
মার্কিন টেলিভিশন অভিনেতা
মার্কিন চলচ্চিত্র অভিনেতা
মার্কিন কৌতুকাভিনেতা
যুক্তরাজ্যে মার্কিন প্রবাসী
২১শ শতাব্দীর মার্কিন অভিনেতা
২১শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনয়শিল্পী
১৯৬৭-এ জন্ম
ফরাসি বংশোদ্ভূত মার্কিন ব্যক্তি
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
কারবাঁ (১৯৭১-এর চলচ্চিত্র)

কারবাঁ () হচ্ছে ১৯৭১ সালে মুক্তিপ্রাপ্ত একটি হিন্দি রোমাঞ্চকর চলচ্চিত্র। চলচ্চিত্রটির পরিচালক ছিলেন নাসির হুসাইন এবং প্রযোজক ছিলেন তার ভাই তাহির হুসাইন। চলচ্চিত্রটিতে শ্রেষ্ঠাংশে অভিনয় করেন জিতেন্দ্র এবং আশা পারেখ। রাহুল দেব বর্মণ ছিলেন চলচ্চিত্রটির সঙ্গীত পরিচালক। ১৯৭১ সালের ৫ নভেম্বর তারিখে চলচ্চিত্র মুক্তি পায়।

অভিনয়শিল্পীদল
জিতেন্দ্র - মোহন
আশা পারেখ - সুনিতা/সোনি
অরুণা ইরানি - নিশা
 মেহমুদ জুনিয়র - মন্টু
হেলেন - মনিকা
 কৃষেণ মেহতা - রাজন
 রবীন্দ্র কাপুর - জনি
 মদন পুরি - মিঠালাল টোটা
 সঞ্জনা - তারা
 মনোরমা - মিসেস টোটা
 আনোয়ার আলি - ভোলা
 মুরাদ - মোহনদাস
 দুলারী - মোহনের মা
 শিবরাজ - করমচাঁদ

গানের তালিকা

তথ্যসূত্র

বহিঃসংযোগ

হিন্দি ভাষার চলচ্চিত্র
১৯৭১-এর চলচ্চিত্র
১৯৭০-এর দশকের হিন্দি ভাষার চলচ্চিত্র
১৯৭১-এর অপরাধমূলক নাট্য চলচ্চিত্র
১৯৭০-এর দশকের থ্রিলার নাট্য চলচ্চিত্র
ভারতীয় চলচ্চিত্র
ভারতীয় অপরাধ নাট্য চলচ্চিত্র
ভারতীয় থ্রিলার নাট্য চলচ্চিত্র
নাসির হুসেন পরিচালিত চলচ্চিত্র
রাহুল দেববর্মণ সুরারোপিত চলচ্চিত্র
আইটেম নাম্বার বিশিষ্ট চলচ্চিত্র
মার্কিন চলচ্চিত্রের ভারতীয় পুনর্নির্মাণ
ভারতীয় থ্রিলার চলচ্চিত্র
জব প্যায়ার কিসি সে হোতা হ্যায়

জব প্যায়ার কিসি সে হোতা হ্যায় () হচ্ছে ১৯৬১ সালে মুক্তিপ্রাপ্ত একটি চলচ্চিত্র। চলচ্চিত্রটি রচনা, পরিচালনা এবং প্রযোজনা করেছিলেন নাসির হুসাইন। নায়ক-নায়িকা হিসবে ছিলেন দেব আনন্দ এবং আশা পারেখ, এছাড়াও ছিলেন প্রাণ এবং রাজেন্দ্র নাথ।

অভিনয়ে
দেব আনন্দ - সুন্দর/মন্টো
আশা পারেখ - নিশা আর. সিংহ
সুলোচনা লাতকর - মালতি
দুলারি - রূপ সিংহের বোন
প্রাণ - সোহন মোফাত লাল
রাজেন্দ্র নাথ - পোপট লাল/চার্লি

গানের তালিকা

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৬১-এর চলচ্চিত্র
১৯৬০-এর দশকের হিন্দি ভাষার চলচ্চিত্র
শঙ্কর-জয়কিশন সুরারোপিত চলচ্চিত্র
চড়ারহাট বধ্যভূমি

চড়ারহাট বধ্যভূমি বা চড়ারহাট গণকবর দিনাজপুর জেলার নবাবগঞ্জ উপজেলার পুটিমারা ইউনিয়নে অবস্থিত। ১৯৭১ সালে এই পুটিমারা ইউনিয়নের প্রাণকৃষ্ণপুর, আন্দোলগ্রাম, সারাইপাড়া ও খয়েরগুনি এই ৪ টি গ্রামের শতাধিক যুবককে চড়ারহাট বাজারে হত্যা করা হয়। বর্তমানে এটি চড়ারহাট বধ্যভূমি নামে পরিচিত এবং সেখানে একটি স্মৃতি স্তম্ভ স্থাপিত হয়েছে।

ইতিহাস 
নবাবগঞ্জ উপজেলার চড়ারহাট ও আন্দোল গ্রামে এক নৃশংস গণহত্যা সংঘটিত হয় ১৯৭১ সালের ১০ অক্টোবর। পাকিস্তান সেনাবাহিনীর নির্বিচার গুলি করে দুটি গ্রামে ১৫৭ জনকে হত্যা করে। ৯ অক্টোবর রাতে পাকিস্তানি সেনাবাহিনী চড়ারহাট ও আন্দোল গ্রাম ঘেরাও করে। অস্ত্রের মুখে দুটি গ্রামের সব পুরুষকে একত্র করে। গ্রামবাসীদের বলা হয় পার্শ্ববর্তী বাজার দলার দরগায় ভেঙে যাওয়া কালভার্ট মেরামত করার জন্য জনবল প্রয়োজন। কিন্তু তাদের দলার দরগায় না নিয়ে গিয়ে বর্তমান চড়ারহাট কলেজের পার্শ্ববর্তী মাঠে নিয়ে যাওয়া হয়। পাকিস্তান সেনাবাহিনীর এক কর্মকর্তা সবাইকে একে একে করে লাইনে দাঁড়াতে বলেন। এ কথা শোনার পর গ্রামবাসী ভয়ে আতঙ্ক হয়ে পড়ে। দৌড়ে পালাতে চেষ্টা করলে অবিরাম গুলিবর্ষণ করে। এই হত্যাকাণ্ডে ১৫৭জন গ্রামবাসী নিহত হন।
এ হত্যাযজ্ঞে প্রাণকৃঞ্চপুর (চড়ারহাট) ৫৭ জন, আন্দলগ্রাম (সারাইপাড়া) ৩১ জন, বেড়ামলিয়া ১ জন, আহম্মদ নগর ৩ জন, নওদা পাড়া ১ জন, শিবরামপুর ১ জন, চৌঘরিয়া ১ জন, আমতলার ১ জন, দুইজন মহিলাসহ নাম ও ঠিকানাবিহীন অনেক নিরীহ মানুষ সেদিন শহীদ হন।এসব শহীদের মধ্যে ৯৮ জনের লাশ সনাক্ত করা যায়। বাকি লাশগুলো সনাক্তকরণ ছাড়াই দাফন করা হয়।

স্মৃতি মিনার 

স্বাধীনতার ৪০ বছর পর সেক্টর কমান্ডারস ফোরাম দিনাজপুরের উদ্যোগে চড়ারহাট বধ্যভূমি স্মৃতি মিনার স্থাপন করা হয়। ৭১‘এর ১০ অক্টোবর এই দিনে দিনাজপুরের নবাবগঞ্জ চড়ারহাটে পাকিস্তানি হানাদার বাহিনী প্রায় শতাধিক ঘুমন্ত নিরীহ গ্রামবাসীকে ভোর রাতে বাংকার খোড়ার কথা বলে ডেকে নিয়ে আসে। পরে তাদের এই জায়গায় একত্রিত করে ব্রাশ ফায়ার করে নির্মম ভাবে হত্যা করে। পরে পার্শ্ববতী গ্রামবাসীরা মৃত্যু ব্যাক্তিদের পার্শ্বের জমিতে কবর খুড়ে তাদের গণকবর দেয়। সেই স্মৃতিকে একটি স্মৃতি মিনার স্থাপন করা হয়  স্থাপনাটির উদ্বোধন করেন ঢাকা বিশ্ববিদ্যালয়ের উপাচার্য অধ্যাপক ড. আ. আ. ম. শ. আরিফিন সিদ্দিক।

তথ্যসূত্র
মাইফ্রিক্যামস

মাইফ্রিক্যামস (এমএফসি) একটি মার্কিন ওয়েবসাইট, যা মডেলদেরসরাসরি ওয়েবক্যাম পারফরমেন্স প্রদর্শন করে, সেখানে থাকে নগ্নতা এবং যৌন কার্যকলাপ, প্রায়শই স্ট্রিপটিজ ও প্রেমমূলক আলাপ থেকে শুরু করে যৌন খেলনার সাথে হস্তমৈথুন দেখানো হয়ে থাকে।

ইতিহাস 
মাইফ্রিক্যামস ২০০৪ সালে চালু হয়েছিল,    এবং ২০১০ সালে এক্সবিআইজেড একে "বিশ্বের বৃহত্তম প্রাপ্তবয়স্ক ওয়েবক্যাম সম্প্রদায়ের মধ্যে একটি" হিসাবে বর্ণনা করেছিল।  এতে ১০ লক্ষেরও বেশি মডেল এবং পাঁচ মিলিয়নেরও বেশি সদস্য রয়েছে বলে জানা গেছে।  সিএনবিসি একজন প্রাপ্তবয়স্ক শিল্প প্রতিভা এজেন্টের বরাত দিয়ে জানিয়েছিল যে সাইটের মডেলরা "প্রতিমাসে $ ৭৫,০০০ থেকে ১০০,০০০ ডলার" কামাতে পারে,  তাই কিছু প্রতিষ্ঠিত পর্ন তারকারাও ওয়েবক্যাম মডেল হওয়ার দিকে ঝুকছে।  ২০১৪ সালে এটি "ইন্টারনেটের ৩৪৪তম সর্বাধিক দেখা সাইট" হিসাবে খবরে প্রকাশিত হয়েছিল,  অনেক ক্যাম সাইটের মতো, মাইফ্রিক্যামে প্রচুর পরিমাণে রোমানীয়, কলম্বীয়, চেক, ফিলিপিনো, ইউক্রেনীয় এবং রুশ অভিনয়শিল্পীর উপস্থিতি রয়েছে, যদি "পারফর্মারের দিক দিয়ে মাইফ্রিক্যামে অধিক সংখ্যক মার্কিনী রয়েছে" অন্যান্য সাইটের তুলনায়। 

মাইফ্রিক্যাম মাঝে মধ্যে মডেলদে জন্য বিশেষ সুবিধার্থ বিভিন্ন ইভেন্টের আয়োজন করে থাকে। উদাহরণস্বরূপ, জানুয়ারী ২০১৯ সালে সংস্থাটি কেবল মডেলদের জন্য একটি প্রাইভেট কনসার্টের ব্যবস্থা করেছিল, যাতে রেপার কার্ডি বি পারফর্ম করেছিল। 

গুগল ট্রেন্ডসয়ের হিসেব অনুযায়ী বিগত পাঁচ বছর ধরেই মাইফ্রিক্যাম অনুসন্ধান করা লোকেদের সংখ্যায় ক্রমান্বয়ে অবনতি লক্ষ্য করা যায়।

ধারণা

আরও দেখুন 
 আড্ডাখানা
 চ্যাট ওয়েবসাইটের তালিকা

তথ্যসূত্র

বহিঃসংযোগ 
 

প্রাপ্তবয়স্ক ক্যামিং ওয়েবসাইট
মার্কিন আদিরসাত্মক ও পর্নোগ্রাফি ওয়েবসাইট
২০০২-এ প্রতিষ্ঠিত ইন্টারনেট সম্পত্তি
২০০২-এ মার্কিন যুক্তরাষ্ট্রে প্রতিষ্ঠিত
ভারতে ইন্টারনেট বিবাচন